
Text rozhodnutia
Súd: Krajský súd Nitra Spisová značka: 23Sd/278/2013 Identifikačné číslo súdneho spisu: 4013201280 Dátum vydania rozhodnutia: 13. 01. 2014 Meno a priezvisko sudcu, VSÚ: JUDr. Dana Kálnayová ECLI: ECLI:SK:KSNR:2014:4013201280.1 Uznesenie Krajský súd v Nitre v právnej veci navrhovateľky: Z.. F. N., bytom Q. XXX, proti odporkyni: Sociálna poisťovňa, ústredie v Bratislave, Bratislava, Ul. 29. augusta 8, o invalidný dôchodok, takto r o z h o d o l : Krajský súd konanie vo veci z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Rozhodnutím č. XXX XXX XXXX 0 zo dňa 12. 08. 2013 odporkyňa navrhovateľke zamietla žiadosť o invalidný dôchodok zo dňa 31. júla 2013. Navrhovateľka podala návrh na preskúmanie rozhodnutia, v ktorom uviedla, že má nepriaznivý zdravotný stav, nemôže dlhšie stáť ani sedieť. Často máva necitlivú ľavú nohu, hlavne v oblasti členka a nie je možné, aby normálne našľapovala, navyše chôdza po schodoch jej spôsobuje značné problémy. O nohu zakopáva, podkýňa sa. Problémy jej robí aj cestovanie do práce, pretože sa premiestňuje do práce autobusmi, čo si vyžaduje tiež značnú námahu. Posudkový lekár v Nitre dňa 27. 11. 2013 uznal navrhovateľku za invalidnú od 27. 11. 2013 s mierou poklesu schopnosti vykonávať zárobkovú činnosť 45 %. Prípisom zo dňa 03. 01. 2014 navrhovateľka zobrala návrh späť a žiadala konanie vo veci zastaviť, pretože s posúdením jej zdravotného stavu je spokojná. Podľa § 96 ods. 1 veta druhá OSP a § 246c OSP, ak je návrh vzatý celkom späť, súd konanie zastaví. Podľa § 250h ods. 2 a § 250l ods. 2 OSP, až do rozhodnutia súdu môže navrhovateľ vziať návrh späť. Vzhľadom na vyššie uvedené skutočnosti a citované zákonné ustanovenia, rozhodol krajský súd tak, ako je uvedené vo výroku tohto rozhodnutia. O trovách konania súd rozhodol podľa § 146 ods. 1 písm. c/ a § 246c OSP. Poučenie: Proti tomuto uzneseniu možno podať odvolanie do 15 dní, odo dňa jeho doručenia, cestou podpísaného súdu, písomne, dvojmo. V odvolaní sa má popri všeobecných náležitostiach (§ 42 ods.3) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie, alebo postup súdu považuje za nesprávny a čoho sa odvolateľ domáha.

